న్యూఢిల్లీ, ఏప్రిల్ 19: ‘మిన్ను విరిగి మీద పడినా సరే... జరగాల్సిన న్యాయం జరగాల్సిందే!’... బాబ్రీ కేసులో తిరిగి విచారణకు ఆదేశిస్తూ సుప్రీంకోర్టు చేసిన వ్యాఖ్య ఇది. ఆడ్వాణీ, మురళీ మనోహర్ జోషితోపాటు ప్రస్తుత కేంద్ర మంత్రి ఉమాభారతి తదితర వీవీఐపీలు నిందితులుగా ఉన్న కేసులో విచారణను రాయబరేలీ నుంచి లఖ్నవ్ కోర్టుకు మార్చాలని సుప్రీంకోర్టు సంచలన నిర్ణయం తీసుకుంది. దీనికోసం రాజ్యాంగంలోని ఆర్టికల్ 142 ద్వారా తనకు సంక్రమించిన అధికారాన్ని ఉపయోగించింది. అయితే... రెండు కేసులను కలిపి, తమ కేసులో విచారణను మరోచోటికి మార్చడం వల్ల తమ ప్రాథమిక హక్కులకు భంగం వాటిల్లుతుందని ఆడ్వాణీ, జోషిల తరఫు న్యాయవాదులు చేసిన వాదనలను తోసిపుచ్చింది. ‘‘బాబ్రీ కూల్చివేత జరిగి ఇప్పటికి పాతికేళ్లు గడిచిపోయాయి. ఇప్పుడు ఆడ్వాణీ, జోషిలు తమ ప్రాథమిక హక్కుల గురించి మాకు గుర్తు చేస్తున్నారు’’ అని ధర్మాసనం వ్యాఖ్యానించడం గమనార్హం. తమ ముందుకు వచ్చిన వివాదంలో సంపూర్ణ న్యాయం జరిగేలా ఆర్టికల్ 142 ప్రకారం నిర్ణయం తీసుకున్నామని ధర్మాసనం ప్రకటించింది.
newdhilly, epril 19: ‘minnu virigi meeda padina sare... jaragaalsina nyaayam jaragalsinde!’... babri kesulo tirigi vichaaranaku aadesistuu supreenkortu chesina vyaakhya idhi. aadwani, muralii manohar joshitopatu prastuta kendra mantri umaabhaarati taditara vviplu ninditulugaa unna kesulo vichaarananu rayabareli nunchi lakhnav kortuku maarchaalani supreenkortu sanchalana nirnayam teesukundi. deenikosam raajyaangamlooni artical 142 dwara tanaku sankraminchina adhikaaraanni upayoginchindi. ayithe... rendu kesulanu kalipi, tama kesulo vichaarananu marochotiki marchadam valla tama praathamika hakkulaku bhangam vaatillutundani aadwani, joshila tarafu nyaayavaadulu chesina vaadanalanu tosipuchindi. ‘‘babri koolchiveta jarigi ippatiki paatikellu gadichipoyayi. ippudu aadwani, joshilu tama praathamika hakkula gurinchi maaku gurtu chestunnaru’’ ani dharmasana vyaakhyaaninchadam gamanarham. tama munduku vachina vivaadamlo sampuurna nyaayam jarigela artical 142 prakaaram nirnayam teesukunnamani dharmasana prakatinchindi.